《邓县君挽辞二首 其一》
宋代·刘弇

九原秋草没麒麟，哀挽黎明出问津。花魄欲招谁些楚，箫声先断客愁秦。

冢间白鹤空双舞，天上黄姑定卜邻。晰晰目存成底事，空馀粉墨逼天真。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。